བོད་ཀྱི་ཞང་བློན་རྣམས་ཀྱིས་རྒྱ་གར་ནང་བའི་ལྟ་གྲུབ་དང་དམིགས་བསལ་སྐྱེ་བ་སྔ་ཕྱི་སོགས་གང་ཡང་ཁས་ལེན་མེད་ཅིང་གཙོ་བོ་འཇིག་རྟེན་འདིའི་དགྲ་འདུལ་གཉེན་སྐྱོང་གི་དོན་བྱ་དེ་གཙོ་བོར་འཛིན་བཞིན་ཡོད།བོད་ཀྱི་བཙན་པོས་ཀྱང་ཞང་བློན་རྣམས་ལ་ཆོས་སློབ་མི་དགོས་པའི་དམིགས་བསལ་གྱི་གོ་ཐོབ་སྤྲད་ཡོད་པ་ནི།དཀར་ཆུང་རྡོ་རིང་ལས།བཙན་ཕོ་དབོན་སྲས་སྐུ་ཆུང་ངུར་བཞུགས་པ་མན་ཆད།ཆབ་སྲིད་ཀྱི་མངའ་བདག་མཛད་པ་ཡན་ཆད་ཀྱང་དགེ་སློང་ལས་དགེ་བའི་བཤེས་གཉེན་བསྐོས་ཏེ།ཆོས་ཐུགས་སུ་ཆུད་དུ་སླབཞེས་པ་ལས་ཤེས་པར་འགྱུར་ལ།མཐའ་བཞིའི་རྒྱལ་ཕྲན་གྱི་འདུལ་བཅོམ་དང་མངའ་རིས་མཐའ་སྲུང་སོགས་ཕྱི་ནང་གི་ཆབ་སྲིད་གནས་ཚུལ་གང་ཡིན་རྣམས་བཙན་པོས་ཀྱང་ཞང་བློན་རྣམས་ལ་བློ་འདྲི་དགོས་སྟབསམདུན་ན་འདོནཞེས་པའི་གོ་དོན་དེ་བྱུང་ཞིང་དེའི་དོན་དུ་རྒྱལ་བའི་མདུན་ན་ཆབ་སྲིད་ཀྱི་བློ་གྲོས་འདོན་མཁན་ལ་གོ་བར་རིགས་སོ།།